EkBass/fiwiki-20250220-pages-articles huggingface dataset:
The Power of the Dog

The Power of the Dog on vuonna 2021 ensi-iltansa saanut kansainvälisesti tuotettu draama- ja lännenelokuva, jonka on ohjannut ja käsikirjoittanut Jane Campion. Se perustuu Thomas Savagen samannimiseen romaaniin. Elokuvan pääosia esittävät Benedict Cumberbatch, Kirsten Dunst, Jesse Plemons ja Kodi Smit- McPhee. The Power of the Dog sai maailmanensi-iltansa Venetsian elokuvajuhlilla 2. syyskuuta 2021, jossa Campion palkittiin parhaan ohjauksen Hopeisella leijonalla. Elokuva julkaistiin Netflixissä 1. joulukuuta 2021. Se sai positiivisen vastaanoton kriitikoilta, jotka ylistivät Campionin ohjausta, käsikirjoitusta sekä musiikkeja ja näyttelijäsuorituksia. == Näyttelijät == == Arvosteluja == Muropaketti Helinä Laajalahti Helsingin Sanomat Timo Peltonen V2 Jari Tapani Peltonen == Palkinnot ja ehdokkuudet == Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinto Päivämäärä Kategoria Ehdokas Tulos Lähde Venetsian elokuvajuhlat 11. syyskuuta 2021 Kultainen leijona Jane Campion Venetsian elokuvajuhlat 11. syyskuuta 2021 Parhaan ohjauksen Hopeinen leijona Jane Campion Golden Globe 9. tammikuuta 2022 Paras draamaelokuva Paras draamaelokuva Golden Globe 9. tammikuuta 2022 Paras ohjaus Jane Campion Golden Globe 9. tammikuuta 2022 Paras käsikirjoitus Jane Campion Golden Globe 9. tammikuuta 2022 Paras miespääosa draamaelokuvassa Benedict Cumberbatch Golden Globe 9. tammikuuta 2022 Paras miessivuosa Kodi Smit-McPhee Golden Globe 9. tammikuuta 2022 Paras naissivuosa Kirsten Dunst Golden Globe 9. tammikuuta 2022 Paras musiikki Jonny Greenwood Oscar 27. maaliskuuta 2022 Paras elokuva Jane Campion, Tanya Seghatchian, Emile Sherman, Iain Canning ja Roger Frappier Oscar 27. maaliskuuta 2022 Paras ohjaus Jane Campion Oscar 27. maaliskuuta 2022 Paras miespääosa Benedict Cumberbatch Oscar 27. maaliskuuta 2022 Paras miessivuosa Jesse Plemons Oscar 27. maaliskuuta 2022 Paras miessivuosa Kodi Smit-McPhee Oscar 27. maaliskuuta 2022 Paras naissivuosa Kirsten Dunst Oscar 27. maaliskuuta 2022 Paras sovitettu käsikirjoitus Jane Campion Oscar 27. maaliskuuta 2022 Paras kuvaus Ari Wegner Oscar 27. maaliskuuta 2022 Paras leikkaus Peter Sciberras Oscar 27. maaliskuuta 2022 Paras musiikki Jonny Greenwood Oscar 27. maaliskuuta 2022 Paras lavastus Grant Major ja Amber Richards Oscar 27. maaliskuuta 2022 Paras äänitys Richard Flynn, Robert Mackenzie ja Tara Webb == Lähteet == == Aiheesta muualla == * * Luokka:Vuoden 2021 yhdysvaltalaiset elokuvat Luokka:Vuoden 2021 brittiläiset elokuvat Luokka:Vuoden 2021 australialaiset elokuvat‎ Luokka:Yhdysvaltalaiset draamaelokuvat Luokka:Brittiläiset draamaelokuvat Luokka:Australialaiset draamaelokuvat Luokka:Uusiseelantilaiset elokuvat Luokka:Kanadalaiset elokuvat Luokka:Jane Campionin ohjaamat elokuvat Luokka:Elokuvat seksuaali- ja sukupuolivähemmistöistä
Antti Solja

Antti Eino Solja (7. marraskuuta 1923 Tampere – 3. marraskuuta 2011 Tampere) oli suomalainen yrittäjä ja yritysjohtaja, joka sai teollisuusneuvoksen arvonimen. Soljan vanhemmat olivat Kiillon toimitusjohtaja Vilho (Ville) Henrik Solja ja Eine Hellin Ania ja puoliso vuodesta 1950 Airi Karin Klockars. Erkki Solja on heidän poikansa. Varatuomari, poliitikko Niilo Solja oli puolestaan Antti Soljan setä. Tampereen lyseosta ylioppilaaksi 1942 tullut Solja osallistui jatkosotaan ja opiskeli sitten Helsingin yliopistossa kemiaa, valmistuen filosofian kandidaatiksi 1950. Solja oli Kiillossa ensin tuotekehitystehtävissä 1950–1955 ja toimi sitten yhtiön teknillisenä johtajana. Vuonna 1963 hänestä tuli isänsä jälkeen Kiillon toimitusjohtaja, isä Ville jatkoi yhtiön hallituksen puheenjohtajana vuoteen 1975 asti. Soljan johdossa Kiillosta kehittyi liima- ja muovialojen merkittävä yritys, joka palveli erityisesti rakennus- ja puusepänteollisuutta, mutta myös vähittäisasiakkaita. Solja sai teollisuusneuvoksen arvonimen 1983. Seuraavana vuonna hän siirtyi Kiillon toimitusjohtajan tehtävästä hallituksen puheenjohtajaksi vuoteen 1996 asti. Solja, joka osallistui monin tavoin alansa ja alueelliseen yhteistyöhön, promovoitiin Tampereen teknillisen korkeakoulun kunniatohtoriksi 1987. Hän oli myös Saksan Liittotasavallan kunniakonsuli. ==Lähteet== Luokka:Suomalaiset kemistit Luokka:Suomalaiset yrittäjät Luokka:Suomalaiset yritysjohtajat Luokka:Vuonna 1923 syntyneet Luokka:Vuonna 2011 kuolleet
Nuorten talviolympialaiset 2020

Nuorten talviolympialaiset 2020 järjestettiin 9.–22. tammikuuta 2020 Lausannessa Sveitsissä. Kyseessä olivat kolmannet nuorten talviolympialaiset.https://olympics.com/en/olympic-games/lausanne-2020 == Lajit == Lausannen kisaohjelmassa oli mukana 16 lajia kahdeksassa eri lajiryhmässä. Hiihtoalpinismi ja naisten yhdistetyn hiihto oli ensimmäistä kertaa mukana olympiaohjelmassa Lausannen kisoissa. Lisäksi uutuutena kisoissa pelattiin perinteisen jääkiekkoturnauksen lisäksi 3 vs 3 -pelimuodon sekajoukkueturnaus. * Alppihiihto * Ampumahiihto * Curling * Freestylehiihto * Hiihtoalpinismi * Jääkiekko * Kaukalopikaluistelu * Lumilautailu * Ohjaskelkkailu * Pikaluistelu * Pohjoismaiset hiihtolajit ** Maastohiihto ** Mäkihyppy ** Yhdistetty * Rattikelkkailu * Skeleton * Taitoluistelu ==Kilpailupaikat== ===Lausanne=== * Vaudoise Aréna – avajaiset ja jääkiekko * Malley 2.0 – kaukalopikaluistelu ja taitoluistelu * Lausanne campus – olympiakylä * Le Flon – mitaliseremoniat ja päättäjäiset ===Jura=== *Stade Nordique des Tuffes Jason Lamy Chappuis, Ranska – ampumahiihto, mäkihyppy ja yhdistetty *Le Brassus – maastohiihto ===Alpit=== *Leysin – freestylehiihto ja lumilautailu (halfpipe ja slopestyle) *Les Diablerets – alppihiihto *Villars- sur-Ollon – ski- ja lumilautacross sekä hiihtoalpinismi *Champéry, Valais – curling *St. Moritz, Graubünden – pikaluistelu, ohjas-, skeleton- ja rattikelkkailu sekä mitaliseremoniat == Lähteet == Talviolympialaiset 2020 Luokka:Vuoden 2020 urheilu Luokka:Lausannen urheilu Luokka:Sankt Moritzin urheilu Luokka:Jura
Petteri Mikkonen

Petteri Mikkonen (s. 28. kesäkuuta 1985 ) on suomalainen tubettaja, joka tekee lähinnä tietovideoita. Ensimmäisen videonsa Mikkonen latasi Youtubeen vuonna 2016. Marraskuussa 2023 Petteri Mikkosen YouTube-kanavalla on yli 163 000 tilaajaa ja yli 48 miljoonaa katselukertaa. TikTokissa hänellä on yli 110 000 seuraajaa. Hän toimii Suomen videovaikuttajat ry:n hallituksen puheenjohtajana. Mikkonen on koulutukseltaan filosofian maisteri ja opettaja, jonka pääaineena oli kemia. Hän on yläkoulun fysiikan ja kemian oppikirjailija. Tubettamisen lisäksi Petteri Mikkonen tunnetaan myös suomenmestaruustason uimarina. Vuoden 2003 SM-kilpailussa hän sijoittui 200 metrin perhosuinnissa neljännelle sijalle. Hän edusti kilpailussa Tampereen NMKY:tä. == Lähteet == Luokka:Suomalaiset uimarit Luokka:Suomalaiset tubettajat Luokka:Vuonna 1985 syntyneet Luokka:Elävät henkilöt
Sárospatak

Sárospatak on Unkarissa sijaitseva kaupunki. Sen asukasluku on noin 11 600, asukastiheys on 83.39/km2 (2019) ja pinta ala 139.1 km². Kaupunki sijaitsee Borsod-Abaúj-Zemplénin läänissä. Kaupunki on Unkarissa suosittu matkailukohde. == Lähteet == == Aiheesta muualla == * Visit Sárospatak Luokka:Unkarin kaupungit Luokka:Borsod-Abaúj-Zemplén
Saint-Agnan (Nièvre)

Saint-Agnan on kunta Ranskassa Nièvren departementissa Burgundi-Franche-Comtén alueella. Se sijaitsee Cousinjoen varrella, noin 43 kilometriä Château-Chinon (Ville)’n kaupungista koilliseen. Kunnan läpi virtaava joki padottiin vuonna 1969 tuottamaan sähköä, ja samalla muodostui lähialueen juomavesivarannoksi 140 hehtaarin kokoinen tekojärvi Lac de Saint-Agnan. Pato on 160 metriä pitkä ja 16 metriä korkea. Kalaisa järvi on suosittu matkailukohde. Kunta on osa Morvanin luonnonpuistoa (Parc naturel régional du Morvan). ==Lähteet== ==Aiheesta muualla== Luokka:Nièvren kunnat
Saint-Agnan

Saint-Agnan voi tarkoittaa seuraavia: == Maantiede == * Saint-Agnan, kunta Ranskassa Nièvren departementissa * Saint-Agnan, kunta Ranskassa Saône-et- Loiren departementissa * Saint-Agnan, kunta Ranskassa Tarnin departementissa * Saint-Agnan, kunta Ranskassa Yonnen departementissa
Zwilling

Zwilling on sammunut, Kymenlaaksossa vaikuttanut aatelissuku. Suvun kantaisä Erik Juhananpoika Zwilling oli linnanvouti Liivinmaalla ja rykmentinkirjuri Henrik Klaunpoika Flemingin rykmentissä vuoteen 1625. Hänen poikansa Axel, David ja Gotthard Zwilling, aateloitiin 31.1.1681, mutta he eivät hakeneet ottamista Ruotsin ritarihuoneeseen. Iitin kirkossa on Axel von Zwillingin hautavaakuna. Suku omisti Pilkanmaan säterin Iitissä ja Töytärin kartanon Vehkalahdella. Pilkanmaa siirtyi lopulta perintönä von Heideman-suvulle. ==Lähteet== *Ramsay, Jully: Frälsesläkter i Finland intill stora ofreden, s. 526-527. *Korhonen, Martti: Vehkalahden pitäjän historia II. Vehkalahden kunta 1981, s. 561. *Halila, Aimo: Iitin historia. Helsinki 1939, s. 255-257, 690, 836. ==Aiheesta muualla== *Zwilling - Adlig - Nr. Ointroducerad minerva.riddarhuset.se *Aatelissuvun Zwilling vaakuna Europeana heraldica, Kansallisarkisto Luokka:Suomalaiset aatelissuvut Luokka:Iitin historia Luokka:Kymenlaakson historia
Pyterlahti

Pyterlahti on Virolahdella sijaitseva rannikkokylä. Se sijaitsee noin 35 km Haminasta itään, Tietosanakirja, osa 7, s. 1245 Virolahden merenlahden länsipuolella. Kylän poikki kulkee kuninkaantie ja entisaikaan siellä sijaitsi kestikievari. Kylä on tunnettu erityisesti historiallisesta Pyterlahden kivilouhoksesta. Kylässä on 1600-luvulta alkaen sijainnut kartano, Pyterlahden hovi. Kylään vuonna 1873 rakennettu tyttökoulu on ensimmäisiä varsinaisia Suomeen rakennettuja koulurakennuksia. Rakennus toimi kansakouluna aina vuoteen 1975 asti. Nykyään rakennuksessa toimii Virolahden kotiseutumuseo, joka on avoinna kesäisin.Pyterlahti.net – Historiaa. Viitattu 9.12.2021 Pyterlahden kylä mainitaan J. Karjalaisen kappaleessa Terve, Sirkka Lautamies vuodelta 2018. == Aiheesta muualla == *Pyterlahti.net Luokka:Virolahden kylät
Saint-André-en-Morvan

Saint-André-en-Morvan on kunta Ranskassa Nièvren departementissa Burgundi- Franche-Comtén alueella. Se sijaitsee Curejoen varrella, noin 47 kilometriä Château-Chinon (Ville)’n kaupungista pohjoiseen. Saint-Andrén kirkon on tyyliltään romaaninen, ja sen vanhimmat osat ovat 1100-luvulta. Kirkon laiva on 1500-luvulta. Kirkko esiintyy taidemaalari Jean-Baptiste Camille Corot’n maalauksessa, joka on nähtävillä Louvren taidemuseossa. Kunta on osa Morvanin luonnonpuistoa (Parc naturel régional du Morvan). ==Lähteet== ==Aiheesta muualla== Luokka:Nièvren kunnat
Aleksi Sarasmaa

Aleksi Sarasmaa (s. 1994) on suomalainen lakimies ja poliitikko. Koulutukseltaan Sarasmaa on oikeustieteiden maisteri ja varatuomari. Sarasmaa toimi vuosina 2017–2019 Suomen Kristillisdemokraattisten Nuorten puheenjohtajana. Sarasmaa oli kristillisdemokraattien ehdokas myös vuoden 2019 eduskuntavaaleissa. Vuonna 2021 Sarasmaa siirtyi kokoomukseen ja oli puolueen ehdokkaana kuntavaaleissa Espoossa. Hän keräsi vaaleissa 124 ääntä, mikä ei riittänyt valtuustopaikkaan.Vaalitulospalvelu: Aleksi Sarasmaa == Lähteet == Luokka:Vuonna 1994 syntyneet Luokka:KD Nuorten puheenjohtajat Luokka:Elävät henkilöt
Liuskapurokki

Liuskapurokki (Boykinia aconitifolia) on rikkokasvien (Saxifragaceae) heimoon, purokkien (Boykinia) sukuun kuuluva kasvilaji. Liuskapurokki voi kasvaa noin 75 cm korkeaksi ja maanalaisen juurakkonsa myötä se voi levittäytyä laajallekin alueelle. Kukkivien yksilöiden varsien väri vaihtelee tummanpunaisesta ruskeaan. Varsien tyvellä olevat lehdet ovat liuskaisia ja voivat olla enintään noin 6 cm pitkiä ja 13 cm leveitä. Kukat sijaitsevat monihaaraisina ryhminä varsien päissä ja ovat pieniä sekä valkoisia. Liuskapurokki kukkii loppukeväästä kesään. Liuskapurokki kasvaa alkuperäisenä kosteilla ja kivikkoisilla purojen varsilla, lampien ja järvien rannoilla sekä muilla kosteilla metsämailla Appalakkien alueen keski- ja eteläosissa. Liuskapurokkia voidaan kasvattaa koristekasvina. Se kasvaa parhaiten kosteassa, mutta hyvin vettä läpäisevässä, happamassa ja runsasravinteisessa hiekkapohjaisessa maaperässä puolivarjossa. Liuskapurokki ei kestä kasvupaikan kuivumista, eikä erityisen hyvin myöskään kilpailua muiden kasvilajien kanssa. == Lähteet == * Missouri Botanical Garden: Boykinia aconitifolia == Aiheesta muualla == * Integrated Taxonomic Information System (ITIS): Boykinia aconitifolia * Global Biodiversity Information Facility (GBIF): Boykinia aconitifolia * Flora of North America: Boykinia aconitifolia Luokka:Rikkokasvit
Karl-Petter Thorwaldsson

Karl-Petter "Kålle" Thorwaldsson (s. 1964 Lessebo) on ruotsalainen sosiaalidemokraattisen puolueen poliitikko ja Ruotsin entinen elinkeinoministeri. Hän on toiminut myös puheenjohtajana keskusammattijärjestö LO:ssa (2012–2020) ja Työväen Sivistysliitto ABF:ssa (2004–2012). Ennen ministeriksi nousuaan hän työskenteli neuvonantajana teräsyhtiö SSAB:ssa. ==Yksityiselämä== Thorwaldsson elää avoliitossa ja hänellä on kolme aikuista lasta, joista yksi on bonuslapsi. ==Lähteet== ==Aiheesta muualla== * Karl- Petter Thorwaldsson Ruotsin hallituksen verkkosivuilla * Karl-Petter Thorwaldsson Sveriges Radion kesäpuhujana Luokka:Ruotsin ministerit Luokka:Ruotsin sosiaalidemokraattisen työväenpuolueen poliitikot Luokka:Vuonna 1964 syntyneet Luokka:Elävät henkilöt
Jiska Gröhn

Jiska Jeremia Gröhn (s. 1989–1990 Halsua) on suomalainen teologi , entinen lähetystyöntekijä ja entinen poliitikko. Vuonna 2017 Gröhn toimi Suomen Kristillisdemokraattisten Nuorten puheenjohtajana. Aikaisemmin Gröhn on toiminut myös Varusmiesliiton hallituksessa ja sopimussotilaana Puolustusvoimissa sotilasdiakonina. Koulutukseltaan Gröhn on teologian maisteri. Vuodesta 2019 lähtien Gröhn työskenteli SLEY:n lähetystyöntekijänä Keniassa. Gröhn työskentelee opinto-ohjaajana Kokkolassa Keski-Pohjanmaan koulutusyhtymässä. Aiemmin Gröhn on ollut peruskoulun opinto-ohjaajana, työpaikkanaan Isokylän koulu Kokkolassa. == Lähteet == Luokka:KD Nuorten puheenjohtajat Luokka:Suomen Luterilaisen Evankeliumiyhdistyksen lähetyssaarnaajat Luokka:Syntymävuosi tuntematon Luokka:Elävät henkilöt
Vaahtera-angervo

Vaahtera-angervo (Mukdenia rossii, syn. Aceriphyllum rossii) on rikkokasvien (Saxifragaceae) heimoon kuuluva kasvilaji. Vaahtera-angervo on monivuotinen ruohovartinen kasvi, joka kasvaa samankaltaisina mättäinä kuin keijunkukat. Mättäät kasvavat noin 30 cm korkeiksi. Vaahtera-angervon lehdet ovat enintään 13 cm pitkiä, pyöreähköjä ja 5–9-liuskaisia. Kukat sijaitsevat haaraisissa terttumaisissa kukinnoissa, jotka kohoavat lehtien yläpuolelle noin 40 cm korkeuteen. Kukat ovat muodoltaan kellomaisia ja väriltään valkoisia. Vaahtera-angervo kukkii aikaisin keväällä huhtikuussa. Vaahtera-angervo kasvaa alkuperäisenä kivisillä rinteillä ja jokilaaksoissa Kiinassa Mantšuriassa sekä Korean niemimaalla. Koristekasvina vaahtera-angervo menestyy kosteassa ja hyvin vettä läpäisevässä maaperässä puolivarjoisella kasvupaikalla. Kasvualueensa pohjoisosissa se selviää myös täydessä auringon valossa. Kasvupaikan vakaat kosteusolosuhteet ovat lajin kannalta merkittävät. Ajan kuluessa kasvit voivat levittäytyä maanalaisen juurakkonsa avulla ja suotuisilla kasvupaikoilla laji voi myös tuottaa siemeniä. Vaahtera-angervon tieteellisen nimen lajinimi (rossii) viittaa 1777–1856 eläneeseen brittiläiseen Sir John Rossiin. == Lähteet == * Missouri Botanical Garden: Mukdenia rossii == Aiheesta muualla == * Suomen Lajitietokeskus: Vaahtera- angervo (Mukdenia rossii) * Puutarha.net: Vaahtera-angervo (Mukdenia rossii) * Flora of China: Mukdenia rossii Luokka:Rikkokasvit
Euroopan kansanpuolueen nuoret

Euroopan kansanpuolueen nuoret (, lyh. YEPP) on Euroopan kansanpuolueen eurooppalainen nuorisojärjestö. Järjestö on perustettu vuonna 1997 ja se on keskusta-oikeistolaisten poliittisten nuorisojärjestöjen yhteistyöelin. YEPP on Euroopan suurin poliittinen nuorisojärjestö. Järjestöön kuuluu yhteensä 63 nuorisojärjestöä 39 maasta. YEPP:in hallitus valitaan kaksivuotiskaudelle. YEPP:in puheenjohtaja on ollut vuodesta 2018 lähtien portugalilainen Lídia Pereira. == Puheenjohtajat == * 1997–1999: Fredrik Reinfeldt (Ruotsi) * 1999–2001: Michael Hahn (Saksa) * 2001–2003: Rutger-Jan Hebben (Alankomaat) * 2003–2005: Daniel Bautista (Espanja) * 2005–2007: David Hansen (Norja) * 2007–2009: Ioannis Smyrlis (Kreikka) * 2009–2011: Laurent Schouteten (Ranska) * 2011–2013: Csaba Dömötör (Unkari) * 2013–2017: Konstantinos Kyranakis (Kreikka) * 2017–2018: Andrianos Giannou (Romania) * 2018 (vt.): Jim Lefebre (Itävalta) * 2018–: Lídia Pereira (Portugali) == Lähteet == == Aiheesta muualla == * Euroopan kansanpuolueen nuorten verkkosivut Luokka:Euroopan kansanpuolue Luokka:Poliittiset nuorisojärjestöt
William Saunders Crowdy

William Saunders Crowdy (1847–1908) oli afroamerikkalainen uskonnollinen johtaja. Hän oli yksi Black Hebrew Israelites -liikkeen alkuunpanijoistaDorman 2006, s. 61. ja sen Church of God and Saints of Christ -alajärjestön perustaja. == Elämäkerta == Crowdy syntyi orjaksi Marylandissa. Hän onnistui pakenemaan vuonna 1863 ja liittyi Unionin armeijaan, jossa hän oli kokin tehtävissä. Palveluksensa jälkeen hän asettui Guthrieen Oklahomaan, missä hän toimi diakonina paikallisessa baptistikirkossa ja oli vapaamuurarien aktiivinen jäsen. Hän asui väliaikaisesti Kansas Cityssä ja avioitui Lovey Yates Higginsin kanssa.Dorman 2006, s. 62 Vuonna 1893 Crowdyn käytöksen kerrotaan muuttuneen omituiseksi. Hän ei ollut aina tietoinen, jos hänelle yritettiin puhua, ja hän saattoi istua tuijottaen pitkiä ajanjaksoja. Hän myös liikutteli huuliaan päästämättä mitään ääntä. Hänen vaimonsa epäili häntä juopottelusta ja kielsi häntä osallistumasta vapaamuurarien tapaamisiin.Dorman 2006, s. 62 Crowdy ei kuitenkaan ollut käyttänyt alkoholia, ja hän väitti olleensa yhteydessä Jumalaan ja saaneensa näkyjä, joissa häntä kehotettiin perustamaan "todellinen kirkko". Tämä huipentui kokemukseen, jossa hän kuuli äänen kehottavan häntä juoksemaan, ja hän asettui metsään nukkumaan; hän näki unen, jossa oli useita kirkkojen mukaan nimettyjä pöytiä oksennuksen peitossa, ja ainoassa puhtaassa pöydässä luki "Church of God and Saints of Christ", ja hän sai säännöt seurakuntaa varten ja söi Raamatun. Tämän kokemuksen jälkeen hän alkoi keräämään seuraajia ympäri keskilänttä ja perusti ensimmäisen seurakuntansa Kansas Cityssä vuonna 1896. Pian seurakuntia perustettiin muuallekin Yhdysvaltoihin,Dorman 2006, s. 63. ja Crowdy lähetti lähetyssaarnaajia myös Etelä-Afrikkaan vuonna 1903.Dorman 2006, s. 64. Crowdy opetti mustien, aasialaisten ja intiaanien olevan muinaisten israeliittien jälkeläisiä. Hänen seurakuntansa yhdisteli Vanhan Testamentin juutalaisia rituaaleja kristillisten oppien kanssa,Dorman 2006, s. 63. mutta ajan myötä alensi Jeesuksen roolin Jumalasta profeetaksi. Hän käytti runsaasti vaikutteita vapaamuurariudesta, ja useat hänen oppilaansa olivat vapaamuurareita.Dorman 2006, s. 64. == Lähteet == * Jacob S. Dorman: Black Israelites aka Black Jews aka Black Hebrews: Black Israelism, Black Judaism, Judaic Christianity. Teoksessa Eugene V. Gallagher & William M. Ashcraft (toim.): Introduction to New and Alternative Religions in America. Greenwood, 2006. === Viitteet === Luokka:Afroamerikkalaiset Luokka:Yhdysvaltalaiset uskonnolliset johtajat Luokka:Vuonna 1847 syntyneet Luokka:Vuonna 1908 kuolleet Luokka:Yhdysvaltalaiset vapaamuurarit
Tiina Tuomela

Tiina Tuomela (s. 1960 Pori) on suomalainen lääkäri ja poliitikko. Tuomela on toiminut Kristillisdemokraattien varapuheenjohtajana vuosina 2017–2019 ja uudelleen vuodesta 2021 lähtien. Koulutukseltaan Tuomela on lääketieteen ja kirurgian tohtori. Tuomela on Vantaan kaupunginvaltuutettu ja sosiaali- ja terveyslautakunnan jäsen. Tuomela työskentelee lastenlääkärinä ja on perehtynyt lasten allergisiin sairauksiin sekä astman hoitoon. Tuomela on ollut kristillisdemokraattien ehdokas eduskuntavaaleissa 2015 ja 2019 sekä eurovaaleissa 2019. Tuomela on vuodesta 2018 toiminut Rekolan seurakunnan seurakuntaneuvoston ja Vantaan yhteisen kirkkovaltuuston jäsenenä. Tuomela on toiminut edustajana myös Euroopan kansanpuolueen naisjärjestössä. == Lähteet == == Aiheesta muualla == * Tiina Tuomelan verkkosivut Luokka:Suomen Kristillisdemokraattien poliitikot Luokka:Suomalaiset lääkärit Luokka:Vantaan kaupunginvaltuutetut Luokka:Vuonna 1960 syntyneet Luokka:Elävät henkilöt Luokka:Vantaan ja Keravan aluevaltuutetut
Chrząszcz

Chrząszcz () on puolalaisen kirjailijan Jan Brzechwan runo, jota pidetään yhtenä vaikeimmin lausuttavista teksteistä puolalaisessa kirjallisuudessa. Se voi aiheuttaa ongelmia jopa aikuisille, äidinkieleltään puolankielisille. Runon ensimmäiset rivit: Ääntämisohje Käännös W Szczebrzeszynie chrząszcz brzmi w trzcinie Szczebrzeszynissä kuoriainen ääntelee ruo'oissa. I Szczebrzeszyn z tego słynie. Ja Szczebrzeszyn on kuuluisa tästä. Wół go pyta: „Panie chrząszczu, Eräs härkä kysyy häneltä: ”Kuoriainen: Po cóż pan tak brzęczy w gąszczu?” Mitä olet tekemässä siellä?” 250px|thumb|right|Monumentti runon päähenkilölle. Ensimmäinen säe ”W Szczebrzeszynie chrząszcz brzmi w trzcinie” (Szczebrzeszynissä kuoriainen ääntelee ruo'oissa.) on puolankielinen kielivoimisteluloru. Szczebrzeszynin kaupunkiin pystytettiin vuonna 2002 muistomerkki runon kuoriaiselle, ja siitä lähtien siellä on pidetty vuosittainen veistosfestivaali. Luokka:Puolan kieli Luokka:Sanaleikit Luokka:Runot
Championship

Championship voi tarkoittaa seuraavia asioita: ==Useiden urheilusarjojen nimenä== * Englannin mestaruussarja, * Skotlannin mestaruussarja, * Pohjois- Irlannin mestaruussarja, * Canadian Championship luokka:täsmennyssivut
Daniel Oliver

Daniel Oliver (6. helmikuuta 1830 – 21. joulukuuta 1916) oli englantilainen kasvitieteilijä ja myös kasvitieteilijänä tunnetun Francis Wall Oliverin isä. Daniel Oliverista käytetään tieteellisten nimien yhteydessä auktorilyhennettä Oliv.. Daniel Oliver työskenteli Royal Botanic Gardensin herbaariokokoelmissa 1860–1890 ja kasvitieteen professorina Lontoon University Collegessa 1861–1888. Ollessaan professorina Oliver julkaisi John Stevens Henslowin käsikirjoitukseen ja materiaaleihin pohjautuvan teoksen Lessons in Elementary Biology vuonna 1864. Oliverin mukaan kirja olisi hyvä oppikirja perusasteen kouluihin sekä yleisesti nuorille, joille luokka- ja laboratorio-opetus ei ollut kaikkein ominta. Kirjasta otettiin useampia uusintapainoksia ainakin vuoteen 1891 asti. Oliver palkittiin vastavalittuna jäsenenä vuonna 1893 Linnean Societyn kultamitalilla ja vuonna 1884 Royal Societyn mitalilla. Vuonna 1895 Philippe Édouard Léon van Tieghem kuvasi itäisessä Afrikassa kasvavan, Loranthaceae-heimoon kuuluvan kasvisuvun Daniel Oliverin mukaan nimellä Oliverella. Oliver kuoli sydämenpysähdykseen talossaan Lontoossa vähän ennen joulua 1916. Luokka:Brittiläiset kasvitieteilijät Luokka:Brittiläiset professorit Luokka:Vuonna 1830 syntyneet Luokka:Vuonna 1916 kuolleet
Girl Like Me

Girl Like Me on yhdysvaltalaisyhtyeen Black Eyed Peasin ja kolumbialaisen laulaja-lauluntekijän Shakiran musiikkikappale. Sen julkaisi Epic Records Black Eyed Peasin Translation-studioalbumin viidentenä singlenä 19. kesäkuuta 2020. Kappaleen ovat sanoittaneet Black Eyed Peas, Shakira, Brendan Buckley, Johnny Goldstein, Albert Menendez sekä Tim Mitchell ja sen tuottivat will.i.am, Shakira sekä Johnny Goldstein. Kappaleen musiikkivideon ohjasi Rich Lee ja se julkaistiin 4. joulukuuta 2020. "Girl Like Me" oli kansainvälinen menestys, sen päästyä singlelistan kärkeen El Salvadorissa sekä viiden parhaan joukkoon Belgian Valloniassa, Guatemalassa, Meksikossa, Panamassa, Paraguayssa, Perussa, Puerto Ricossa, Ranskassa ja Uruguayssa. ==Lähteet== Luokka:Vuoden 2020 kappaleet Luokka:The Black Eyed Peasin kappaleet Luokka:Shakiran kappaleet
Don’t Wait Up

Don’t Wait Up on kolumbialaislaulajan Shakiran musiikkikappale. Se julkaistiin hänen tulevan kahdennentoista studioalbumin ensimmäisenä singlenä 16. heinäkuuta 2021. Se on Shakiran ensimmäinen täysin englanninkielinen kappale sitten vuonna 2016 julkaistun kappaleen "Try Everything". Kappaleen musiikkivideon ohjasi Warren Fu ja se julkaistiin singlen julkaisupäivänä. Video kuvattiin Espanjan Teneriffalla. "Don’t Wait Up" oli kaupallinen menestys, sen päästyä singlelistan kärkeen Guatemalassa ja laulajan kotimaassa Kolumbiassa sekä viiden parhaan joukkoon Costa Ricassa, Hondurasissa ja Paraguayssa. ==Lähteet== Luokka:Vuoden 2021 kappaleet Luokka:Shakiran kappaleet
In the Morning

In the Morning on yhdysvaltalaislaulajan Jennifer Lopezin musiikkikappale. Se julkaistiin digitaalisesti ladattavana singlenä 27. marraskuuta 2020. Kappaleen ovat sanoittaneet Daniel Rondon, Jackson Foote, James Abrahart, Lopez, Jeremy Dussolliet, Johnny Simpson, Patrick Ingunza ja Tim Sommers, joista Foote sekä Simpson myös tuottivat sen. Kappaleen musiikkivideo julkaistiin 15. tammikuuta 2021. Videon ensiesitys tapahtui Triller- sovelluksessa. "In the Morning" oli kaupallisesti huono menestys, sillä se pääsi singlelistalle ainoastaan Unkarissa. Lopez on esittänyt kappaleen ensimmäisen kerran livenä vuosittain esitettävässä uudenvuoden ohjelmassa Dick Clark’s New Year's Rockin’ Eve Manhattanin Times Squarella 31. joulukuuta 2020. ==Lähteet== Luokka:Vuoden 2020 kappaleet Luokka:Jennifer Lopezin kappaleet
Philippe Édouard Léon van Tieghem

Philippe Édouard Léon van Tieghem (19. huhtikuuta 1839 – 28. huhtikuuta 1914) oli ranskalainen kasvi- ja sienitieteilijä. Hän on tutkinut muun muassa kasvien taksonomiaa sekä kuvannut ja nimennyt monia kasvitaksoneita. Van Tieghem kirjoitti erityisen paljon Loranthaceae-heimoon liittyviä artikkeleita, ja monet hänen taksonomisista kirjoituksistaan ovat säilyneet tähän päivään asti. Van Tieghemistä käytetään tieteellisten nimien yhteydessä auktorilyhennettä Tiegh.. Van Tieghemin isä oli tekstiilikauppias ja kuoli Martiniquella keltakuumeeseen ennen van Tieghemin syntymää. Van Tieghemin äiti kuoli myös pian hänen isänsä kuoleman jälkeen. Van Tieghem oli yksi vanhempiensa viidestä lapsesta. Van Tieghem pääsi opiskelemaan École normale supérieuren korkeakouluun ja työskenteli sittemmin Louis Pasteurin laboratoriossa. Siellä van Tieghem tutustui sienten viljelyyn ja kehitti "van Tieghemin solun" eli kojeasetelman, jolla pystyttiin tarkastelemaan sienirihmaston kasvua mikroskoopilla. Vuonna 1864 van Tieghem saavutti tohtorin arvon fysikaalisissa tieteissä väitöskirjallaan Recherches sur la fermentation de l'urée et de l'acide hippurique ja kaksi vuotta myöhemmin luonnonhistoriassa. Vuosina 1873–1886 van Tieghem toimi opettajana Pariisin École Centrale -korkeakoulussa ja 1878–1914 professorina Ranskan kansallisessa luonnonhistorian museossa (Muséum national d'histoire naturelle). Vuonna 1876 van Tieghem kuvasi ensimmäisenä blastomykoosin. Luokka:Ranskalaiset kasvitieteilijät Luokka:Ranskalaiset sienitieteilijät Luokka:Ranskalaiset professorit Luokka:Vuonna 1839 syntyneet Luokka:Vuonna 1914 kuolleet
Muinaissaksi

Muinaissaksi eli muinaisalasaksa, oli germaaninen kieli ja varhaisin kirjoitettu muoto alasaksan kielestä . Se on länsigermaaninen kieli, ja on läheistä sukua anglo-friisiläisille kielille. Luokka:Germaaniset kielet
Ě

Ě, ě on tšekin ja sorbin kielten aakkonen. Se on muodostettu kirjaimesta E lisäämällä siihen hattu. == Ě tšekin kielessä == Kirjain ě on jäänne muinaistšekin palatalisaatiosta. Alkuperäinen palataaliäänne, jat ě katosi ja muuttui äänteeksi tai , mutta säilyi kirjaimena. Kirjain ei koskaan esiinny sananalkuisesti, ja sen äännearvo riippuu edeltävästä kirjaimesta: * kirjoitetaan dě, tě, ně eikä ďe, ťe, ňe (kuten di, ti, ni). * kirjoitetaan bě, pě, vě, fě eikä bje, pje, vje, fje. Joissakin sanoissa äänneyhdistelmät kuitenkin kirjoitetaan j:llä (kuten vjezd, objem), koska –je- on osa sanavartaloa, ja v- ja ob- ovat etuliitteitä. * kirjoitetaan mě eikä mňe. Etymologisista syistä joissakin sanoissa kirjoitetaan mně (jemný -> jemně). Luokka:Latinalaiset kirjaimet
Cambia el Paso

Cambia el Paso on yhdysvaltalaislaulajan Jennifer Lopezin sekä puertoricolaislaulajan Rauw Alejandron musiikkikappale. Sen julkaisivat Nuyorican ja Sony Latin 5. heinäkuuta 2021. Kappaleen ovat sanoittaneet Lopez, Reggi El Auténtico, Georgia Ku, Andrés Castro, Jonas Jurström, Victor Thell, Mr. Naisgai, Caleb Calloway sekä Rauw Alejandro, joista Jurström ja Thell myös tuottivat sen. Kappaleen musiikkivideon ohjasi Jessy Terrero ja se julkaistiin 9. heinäkuuta 2021. Video kuvattiin Miami Beachillä 8.-9. kesäkuuta 2021. "Cambia el Paso" oli kaupallisesti kohtalainen menestys, sen päästyä singlelistan kymmenen parhaan joukkoon Dominikaanisessa tasavallassa, Guatemalassa, Panamassa ja Puerto Ricossa. Lopez esitti kappaleen ensimmäisen kerran livenä Global Citizen Live-konsertissa New York Cityssä 26. syyskuuta 2021. ==Lähteet== Luokka:Vuoden 2021 kappaleet Luokka:Jennifer Lopezin kappaleet
Poonam Dhillon

Poonam Dhillon (; s. 18. huhtikuuta 1962 Kanpur, Uttar Pradesh, Intia) on intialainen näyttelijä ja poliitikko, joka on työskennellyt hindinkielisissä elokuvissa, teatterissa ja televisiossa. Hän on Miss Intia vuodelta 1977 ja aloitti pian näyttelijän uransa Yash Chopran vuonna 1978 ensi-iltansa saaneessa elokuvassa Trishul. Hän liittyi Intian kansanpuolueeseen vuonna 2004 ja hänet nimitettiin puolueen Mumbain yksikön varapuheenjohtajaksi vuonna 2019. == Yksityiselämä == Dhillon oli naimisissa tuottaja Ashok Thakerian kanssa vuosina 1988–1997 ja heillä on kaksi lasta, poika Anmol ja tytär Paloma. == Valikoitu filmografia == * Trishul (1978) * Noorie (1979) * Kaala Patthar (1979) * Red Rose (1980) * Dard (1981) * Sohni Mahiwal (1984) * Teri Meherbaniyan (1985) * Karma (1986) * Naam (1986) * Judaai (1997) == Lähteet == == Aiheesta muualla == * * Luokka:Intialaiset näyttelijät Luokka:Intian kansanpuolueen poliitikot Luokka:Vuonna 1962 syntyneet Luokka:Elävät henkilöt
Puikkiot

Puikkiot (Kunkeliella) on santelipuukasveihin eli santelikasveihin kuvattu kasvisuku, joka nykyisin yhdistetään hämähäkinruohoihin. Sukuun on kuulunut aiemmin neljä lajia, jotka esiintyvät luonnonvaraisina Kanariansaarilla. == Lajit == * rotkopuikkio (Kunkeliella canariensis Stearn → Thesium canariense (Stearn) J.C.Manning & F.Forest) – kasvaa Gran Canarialla. * mascanpuikkio (Kunkeliella psilotoclada (Svent.) Stearn → Thesium psilotocladum Svent.) – kasvaa Teneriffalla Mascan rotkossa. * retamapuikkio (Kunkeliella retamoides A.Santos → Thesium retamoides (A.Santos) J.C.Manning & F.Forest) * mehipuikkio (Kunkeliella subsucculenta Kämmer → Thesium subsucculentum (Kämmer) J.C.Manning & F.Forest) Finto, Kassu – Kasvien suomenkieliset nimet: Kunkeliella == Lähteet == Luokka:Santelikasvit
On My Way (Jennifer Lopezin kappale)

On My Way on yhdysvaltalaislaulajan Jennifer Lopezin musiikkikappale. Sen julkaisivat Universal Studios ja Sony Latin digitaalisesti ladattavana singlenä 18. marraskuuta 2021. Kappale on mukana vuonna 2022 julkaistavan elokuvan Marry Me soundtrack-levyllä. Kappaleen ovat sanoittaneet Ivy Adara, Leroy Clampitt sekä Michael Pollack ja sen tuotti Keith Hetrick. Kappaleen musiikkivideon ohjasi Santiago Salviche ja se julkaistiin 3. joulukuuta 2021. "On My Way" ei ole toistaiseksi päässyt lainkaan singlelistoille. Lopez on esittänyt kappaleen ensimmäisen kerran livenä Global Citizen Live-konsertissa New York Cityssä 26. syyskuuta 2021. ==Lähteet== Luokka:Vuoden 2021 kappaleet Luokka:Jennifer Lopezin kappaleet
Pa’ Ti + Lonely

Pa’ Ti ja Lonely (kollektiivisesti viitataan muodossa Pa’ Ti + Lonely) ovat kaksi yhdysvaltalaislaulajan Jennifer Lopezin ja kolumbialaislaulajan Maluman musiikkikappaletta. Ne julkaisi Sony Music digitaalisesti ladattavina singleinä 24. syyskuuta 2020. "Pa’ Tin" ovat sanoittaneet Lopez, Maluma, Elena Rose, Jon Leone ja Edgar Barrera, joista kaksi viimeisintä tuotti sen. "Lonelyn" ovat puolestaan sanoittaneet Maluma, Lopez, Kevin Mauricio Jiménez Londoño ja Bryan Snaider Lezcano Chaverra "Chan El Genio", joista Kevin ja Genio myös tuottivat sen. "Pa’ Ti" on lajityypiltään keskitempoinen reggaeton- kappale, kun taas "Lonely" on hitaampi trap-kappale. Kappaleille toteutetun kaksiosaisen musiikkivideon ohjasi Jessy Terrero ja se julkaistiin singlen julkaisupäivänä. Video kuvattiin Yhdysvaltain Huntingtonissa ja New York Cityssä. "Pa’ Ti" ja "Lonely" saivat pääosin positiivisen vastaanoton musiikkikriitikoilta, jotka ylistivät Lopezin ja Maluman välistä kemiaa. Kappaleista "Pa’ Ti" oli kaupallinen menestys, sen päästyä singlelistan kärkeen Bulgariassa ja Puerto Ricossa sekä viiden parhaan joukkoon Dominikaanisessa tasavallassa, Hondurasissa, Perussa ja Unkarissa. "Lonely" oli puolestaan huono menestys, sen päästyä singlelistalle ainoastaan Unkarissa. ==Lähteet== Luokka:Vuoden 2020 kappaleet Luokka:Jennifer Lopezin kappaleet Luokka:Kolumbialaiset musiikkikappaleet
Kruunuhusaarikala

Kruunuhusaarikala (Sargocentron diadema) on oravakaloihin kuuluva kalalaji. Lajia tavataan indopasifiselta merialueelta. Sitä voidaan pitää myös riutta- akvaarioissa. ==Koko ja ulkonäkö== Kruunuhusaarikala voi kasvaa suurimmillaan 17–21 cm pitkäksi, ja tavanomainen pituus on alle 13 cm. Lajin ruumis on soikea. Kalan selkäevä on pitkä ja kaksiosainen, etuosa on piikikäs. Kiduskannen edessä on myrkyllinen piikki. Kruunuhusaarikala on pohjaväriltään punainen, ja ruumiissa on valkoisia poikkiraitoja. Selkäevä on tummanpunainen tai musta, ja siinä on valkoinen raita. ==Levinneisyys ja elintavat== Kruunuhusaarikalan levinneisyysalue on laaja ja ulottuu Afrikan itärannikolta ja Punaiseltamereltä Havaijille ja Pitcairnsaarille. Lajin elinympäristöä ovat laguunit ja koralliriutat. Kala on yöaktiivinen ja liikkuu pieninä parvina. Kruunuhusaarikalan ravintoa ovat äyriäiset, nilviäiset ja madot. Kruunuhusaarikalaa voi pitää akvaarioissa, kunhan akvaario on riittävän tilava. ==Lähteet== Luokka:Limapääkalat
Judaai (vuoden 1997 elokuva)

Judaai (; suomeksi ”Erottaminen”) on vuonna 1997 ensi-iltansa saanut intialainen hindinkielinen romanttinen draamakomediaelokuva, jonka ohjasi Raj Kanwar. Pääosia näyttelivät Anil Kapoor, Sridevi ja Urmila Matondkar. Elokuva kertoo ahneesta vaimosta Kajalista, joka rikkauden houkuttelemana suostuttelee miehensä menemään naimisiin toisen kerran. == Näyttelijät == == Soundtrack == == Vastaanotto == Box Office India julisti Judaain ”superhitiksi”. == Lähteet == == Aiheesta muualla == * * Luokka:Vuoden 1997 intialaiset elokuvat Luokka:Intialaiset romanttiset elokuvat Luokka:Intialaiset draamaelokuvat Luokka:Hindinkieliset elokuvat
Hyvinvointiala Hali

Hyvinvointiala Hali ry () edustaa sosiaali- ja terveysalan yrityksiä ja järjestöjä. Halin jäseninä ovat noin 1500 yritystä ja järjestöä, jotka työllistävät yhteensä yli 100 000 sosiaali- ja terveysalan ammattilaista. Hali neuvottelee alan yleissitovat työehtosopimukset, neuvoo jäsenistöään ja tekee edunvalvontaa. Se on Elinkeinoelämän keskusliiton jäsen. ==Historia== Sosiaalialan Työnantajien ja Terveyspalvelualan Liiton jäsenet perustivat 3. kesäkuuta 2016 uuden sosiaali- ja terveyspalvelualan liiton, Hyvinvointialan liitto ry:n. Perustettu liitto aloitti toimintansa 1. tammikuuta 2017. Ensimmäiset kaksi vuotta liitto kulki nimellä Hyvinvointialan liitto. Sen ensimmäiseksi puheenjohtajaksi valittiin Helsingin Diakonissalaitoksen säätiön toimitusjohtaja Olli Holmström. Varapuheenjohtajiksi valittiin Terveystalo Oy:n toimitusjohtaja Yrjö Närhinen ja Attendo Oy:n viestintä- ja yhteiskuntasuhdejohtaja Lauri Korkeaoja. Toimitusjohtajana aloitti 1. joulukuuta 2016 Ulla-Maija Rajakangas. Vuodesta 2019 alkaen liitto on toiminut nimellä Hyvinvointiala Hali ry. ==Toiminta== Hali neuvottelee alan yleissitovat työehtosopimukset, kuten yksityisen sosiaalipalvelualan, terveyspalvelualan ja sosiaalialan järjestötyön työehtosopimukset. Hali valvoo jäsentensä yhteisiä etuja ja neuvoo jäsenistöään työoikeudellisissa ja elinkeinopoliittisissa kysymyksissä. Halin hallituksen puheenjohtaja vuonna 2024 on Mehiläisen toimitusjohtaja Janne-Olli Järvenpää. Toimitusjohtajana toimii Sanna Aunesluoma. Halissa työskentelee noin 20 työmarkkinoiden, elinkeinopolitiikan, tiedontuotannon ja viestinnän ammattilaista. Yhdistyksen toimisto sijaitsee Helsingissä osoitteessa Eteläranta 10. ==Jäsenet== Halin jäseniä voivat olla sosiaali- ja terveyspalveluja tarjoavat työnantajat sekä työnantajina toimivat sosiaali- ja terveysjärjestöt. Sen jäsenistöön kuuluu noin 1500 sote-alan yritystä ja järjestöä. Yhteensä ne työllistävät yli 100 000 alan työntekijää. Yhdistyksen jäsenet tuottavat muun muassa vanhuspalveluita, lasten ja nuorten palveluita, lääkäripalveluita, työterveyshuollon palveluita, kuntoutusta, suun terveydenhuoltoa, päihde- ja mielenterveyspalveluita ja ensihoidon palveluita. Halin suurimmat jäsenet ovat Mehiläinen, Attendo, Suomen Terveystalo Oy, Pihlajalinna, Esperi, Helsingin Diakonissalaitos, Humana, KVPS Tukena Oy ja Med Group Oy. ==Puheenjohtajat ja toimitusjohtajat== Puheenjohtajat *Olli Holmström, toimitusjohtaja, Helsingin Diakonissalaitoksen säätiö (1.1.2017−31.12.2017) *Janne-Olli Järvenpää, toimitusjohtaja, Mehiläinen Oy (1.1.2018−31.12.2018) *Yrjö Närhinen, toimitusjohtaja, Terveystalo Oy (1.1.2019−31.12.2019) *Joni Aaltonen, toimitusjohtaja, Pihlajalinna Oyj (1.1.2020−31.12.2020) *Ville Iho, toimitusjohtaja, Terveystalo Oy (1.1.2021−31.12.2022) *Janne-Olli Järvenpää, toimitusjohtaja, Mehiläinen Oy (1.1.2023−) Toimitusjohtajat *Ulla-Maija Rajakangas (1.12.2016−30.9.2023) *Sanna Aunesluoma (17.4.2024−) ==Lähteet== ==Aiheesta muualla== * Hyvinvointialan kotisivut Luokka:Elinkeinoelämän järjestöt
Lucien Carr

Lucien Carr (1. maaliskuuta 1925 New York, Yhdysvallat – 28. tammikuuta 2005Eric Homberger, Lucien Carr, The Guardian 9.2.2005, viitattu 10.12.2021 Washington DC, Yhdysvallat) oli yhdysvaltalainen toimittaja. Hän oli alkuperäisiä New Yorkin beat-sukupolven jäseniä vaikkakaan ei kirjailija. Juuri Carr esitteli toisilleen runoilijat Jack Kerouacin, Allen Ginsbergin ja William S. Burroughsin ja on sen ansiosta saanut suuntauksessa erityisaseman. Hän oli heteroseksuaali mutta joutui ajoittain homoseksuaalien ihastuksen kohteeksi. Heistä yksi oli David Kammerer, jonka läsnäolo alkoi käydä tunkeilevaksi. Carr puukotti hänet kuoliaaksi, kärsi kahden vuoden vankeusrangaistuksen ja hankki sittemmin vakituisen työpaikan United Pressistä, mikä oli vastoin beat-etiikkaa ja vieroitti hänet ystävistään. Kerouac kirjoitti tapauksesta sekä esikoisromaanissaan The Town and the City että viimeisessä romaanissaan Vanity of Duluoz. Kerouacin väitetään kirjoittaneen kirjansa Matkalla UP:n telex-nauhalle, toisten versioiden mukaan tapettirullalle. Carr ei ollut julkisuudessa kirjailijana eikä erityisemmin pitänyt siitä, että ystäväpiiri omisti kirjojaan hänelle. Hän eli huomattavasti pitempään kuin New Yorkin beat-piirin muut jäsenet.Levi Asher, Lucien Carr, Litkicks, viitattu 10.12.2021 Carrin poika on kirjailija Caleb Carr, jonka rikosromaanista The Alienist saattaa löytää yhtymäkohtia beat- sukupolveen, vaikka hän itse on kieltänyt vaikutteet. ==Lähteet== ==Aiheesta muualla== * Lucien Carr dies at 79, UPI 28.1.2005 (muistokirjoitus) Luokka:Yhdysvaltalaiset toimittajat Luokka:Beat-sukupolvi Luokka:Vuonna 1925 syntyneet Luokka:Vuonna 2005 kuolleet
I due gladiatori

I due gladiatori on vuonna 1964 valmistunut italialainen seikkailuelokuva. Tyylilajiltaan peplumia edustavan elokuvan on ohjannut Mario Caiano. == Näyttelijät == == Lähteet == ==Aiheesta muualla== * Luokka:Italialaiset historialliset seikkailuelokuvat Luokka:Vuoden 1964 italialaiset elokuvat
Kaunotar ja hirviö (täsmennyssivu)

Kaunotar ja hirviö on kansansatu. Kaunotar ja hirviö voi tarkoittaa myös seuraavia asioita: * Kaunotar ja hirviö (vuoden 1946 elokuva) * Kaunotar ja hirviö (vuoden 1991 elokuva) * Kaunotar ja hirviö (vuoden 1992 elokuva) * Kaunotar ja hirviö (musikaali), 1994 * Kaunotar ja hirviö – Lumottu joulu, vuoden 1997 elokuva * Kaunotar ja hirviö – Bellen lumottu maailma, vuoden 1998 elokuva.
Goodbye Gibraltar

Goodbye Gibraltar on Ulrika Bengtsin ohjaama ja käsikirjoittama suomalainen puolipitkä draama- ja komediaelokuva vuodelta 1993. Elokuva on ihmissuhde- elokuva, joka käsittelee Minnan ja Sebastianin välistä suhdetta. He menevät naimisiin, mutta Minnan syrjähyppy Jean-Paulin kanssa sekoittaa asioita. == Aiheesta muualla == * Goodbye Gibraltar - Yle Areena == Lähteet == Luokka:Vuoden 1992 suomalaiset elokuvat
10 (täsmennyssivu)

10 on vuosi 10. 10 voi tarkoittaa myös seuraavia asioita: * 10 (luku), luonnollinen luku * 10 (Egotripin albumi) * 10 (Harri Marstion albumi) * 10 – nainen kuin unelma, vuoden 1979 elokuva.
Philip Lamantia

Philip Lamantia (23. lokakuuta 1927 San Francisco, Kalifornia, Yhdysvallat – 7. maaliskuuta 2005 San Francisco, Kalifornia, Yhdysvallat) oli yhdysvaltalainen kirjailija. Lamantia kuului Yhdysvaltojen länsirannikon beat- yhteisöön. Runoilija Tom Clarkin mukaan Lamantian runoissa yhdistyvät Pyhä Teresa ja Arthur Rimbaud, sillä niissä yhdistyvät henkinen ja eroottinen, valo ja pimeys. Hän kulki runouden äärirajoille mutkikasta tietä.Christopher Lehmann-Haupt, Philip Lamantia, 77, Surrealist Poet, Is Dead, New York Times 21.3.2005, viitattu 10.12.2021 Hänen vanhempansa olivat syntyneet Sisiliassa. Jo alakoulussa hän kirjoitteli Poelta vaikutteita saaneita runoja. Myöhemmin hänet erotettiin koulusta lyhyeksi aikaa "henkisen laiskuuden" vuoksi. Salvador Dalín ja Joan Mirón näyttelyn näkeminen high schoolin viimeisellä luokalla sai hänet innostumaan surrealismista. Hän lopetti koulun 16-vuotiaana ja muutti New Yorkiin. Lamantia julkaisi esikoisteoksensa Erotic Poems (1946) 19-vuotiaana. Palattuaan San Franciscoon hän kävi koulun loppuun, aloitti yliopisto-opinnot ja liittyi vallankumouksellisiin vasemmistolaisiin. Hän kirjoitti ja julkaisi koko ajan. Yliopisto-opinnot jäivät kesken, ja hän kokeili huumeiden avulla saatavia tietoisuuden tilan muutoksia ja liittyi beat-liikkeeseen. Kokoelman Selected Poems, 1943–1966 ilmestyessä hän asui Espanjassa. Hän avioitui 1978 Nancy Joyce Petersin kanssa, ja tästä tuli City Lightsissa hänen kustannustoimittajansa. ==Suomennettuja runoja== Runot on suomentanut Ville Sutinen teoksesta Bed of Sphinxes: New and Selected Poems, 1943–1993 (1997)Philip Lamantia, Lahden kaupunginkirjaston runotietokanta .12.2021, viitattu 2021 Julkaisussa: Kirjo: kirjallisuus- ja kulttuurilehti, 2007; nro 1 * aikamatkaajan seremoniapidot, * automaattinen maailma * sanoja joita uneksin * sivistynyt maailma Julkaisussa: Kerberos 2005: nro 3 * sininen armo * siviilimaailma * ylimaallinen * yön sisäinen imu ==Lähteet== ==Kirjallisuutta== * Anu Virkkunen, Philip Lamantian runouden surrealistiset kuvat ja väkivalta- ja seksuaalisuus-teemojen ilmeneminen niissä, julkaisematon laudaturtyö, Helsingin yliopisto 1972 Luokka:Yhdysvaltalaiset kirjailijat Luokka:Beat-sukupolvi Luokka:Vuonna 1927 syntyneet Luokka:Vuonna 2005 kuolleet
Daimler Truck

Daimler Truck AG on yksi maailman suurimpia hyötyajoneuvovalmistajia 35 pääasiallisella sijainnillaan maailmanlaajuisesti ja noin 100,000 työntekijällään. Daimler Truckin kotipaikka on Leinfelden-Echterdingenissa, Saksassa. Daimler Truck valmistaa kuorma-autoja Freightliner- ja Mercedes- Benz-merkkisinä sekä linja-autoja Mercedes-Benz ja Setra -merkeillä. Daimler Truck oli saksalaisen Daimler AG:n tytäryhtiö, kunnes se listautui Frankfurtin pörssiin 10. joulukuuta 2021. Daimler Truck valmistaa dieselmoottoreita Mercedes-Benz-merkillä Sisu-kuorma-autoihin. == Kuorma-automerkkejä == * BharatBenz * Freightliner * FUSO * Mercedes-Benz * Western Star == Linja- automerkkejä == * Mercedes-Benz * Setra * Thomas Built Buses ==Lähteet== ==Aiheesta muualla== * Daimler Truckin mediasivusto Luokka:Kuorma- autonvalmistajat Luokka:Linja-autonvalmistajat Luokka:Saksalaiset pörssiyhtiöt Luokka:DAX-indeksi
Michael McClure

Michael McClure (20. lokakuuta 1932 – 4. toukokuuta 2020Michael McClure, michael-mcclure.com, viitattu 8.12.2021 ) oli yhdysvaltalainen runoilija. Hän kuului 1950-luvun beat-sukupolveen ja ”San Franciscon renessanssiksi” kutsuttuun kirjalliseen aaltoon.Tillander 2020, s. 10 McClure oli lukemassa oman runonsa "For the Death of a Hundred Whales" samassa beat-sukupolven nousua ennakoivassa maineikkaassa tilaisuudessa,Michael Hrebeniak, Michael McClure Obituary, The Guardian 19.5.2020, viitattu jossa Allen Ginsberg luki runonsa "Howl" (Huuto) ensimmäisen kerran. McClure työskenteli yhteistyössä muusikoiden kanssa, ja Los Angeles Timesissa häntä on sanottu Jim Morrisonin roolimalliksi. Runojen lisäksi McClure kirjoitti 20 näytelmää ja musikaalia, joista The Beard on herättänyt kiistoja ja joutunut sensuurin kohteeksi mutta saanut myös palkintoja. Lisäksi hän on julkaissut esseekokoelmia. Hän on kirjoittanut esseitä esimerkiksi Bob Dylanista ja ympäristökysymyksistä. Janis Joplin on esittänyt hänen laulunsa “Mercedes Benz”. Hän kirjoitti myös artikkeleita, esimerkiksi lehtiin Rolling Stone, Vanity Fair, sekä kaksi romaania, The Mad Cub ja The Adept. Hänen kuolemansa jälkeen ilmestyi keväällä 2021 kokoelma Mule Kick Blues.Paul Wilner, Michael McClure’s Last Roar, Nob Hill Gazette 1.5.2021, viitattu 10.12.2021 McCluren ensimmäinen puoliso oli Joanna Kinnison McClure, toinen kuvanveistäjä Amy Evans McClure. ==Suomennettuja runoja== * 99 teesiä (99 Theses), suom. Teemu Manninen, julkaisussa: Tuli & Savu: runouslehti 2005; nro 4Michael McClure, Lahden kaupunginkirjaston runotietokanta 2.12.2021, viitattu 10.12.2021 ==Lähteet== * Rasmus Tillander, Dharmapummeja, mystiikkaa ja heroiinia – Hengellinen murroskausi Yhdysvaltojen beat-kirjailijayhteisössä 1950- ja 1960-luvuilla. Maisterin tutkinnon tutkielma, Helsingin yliopisto 2020, viitattu 10.12.2021 ===Viitteet=== ==Aiheesta muualla== * Michael Mcclure Home Page, Thing.net * Michael Mcclure web resources, michael-mcclure.com * Michael Mcclure, Poetry Foundation * Michael McClure, Allen Ginsberg Project 6.5.2020 Luokka:Yhdysvaltalaiset kirjailijat Luokka:Beat-sukupolvi Luokka:Vuonna 1932 syntyneet Luokka:Vuonna 2020 kuolleet
Seppo Hyyppä

Seppo Hyyppä (8. heinäkuuta 1933 Ylivieska – 23. kesäkuuta 2019 Helsinki) oli suomalainen yrittäjä ja yritysjohtaja, joka sai teollisuusneuvoksen arvonimen. ==Henkilöhistoria== Hyypän vanhemmat olivat konttoripäällikkö Arvo Johannes Hyyppä ja merkonomi Sirkka Krogerus ja puoliso vuodesta 1957 filosofian maisteri Sanna Larvala. Hyyppä tuli ylioppilaaksi Oulun lyseosta 1952 ja valmistui diplomi-insinööriksi Teknillisestä korkeakoulusta 1957. Hyyppä oli opintojensa aikana harjoittelija Suomessa, Norjassa ja Saksassa ja sai tuntumaa mekaanisen teollisuuden kehittymiseen. Valmistuttuaan aluksi matematiikkaa Seinäjoen tyttölyseossa opettanut Hyyppä meni 1961 töihin Ke-Ri -yhtiön sukkatehtaalle Tornioon, tehtaan tutkimuslaboratorion ja värjäämön päälliköksi. Virke-yrityksen toimitusjohtajaksi Orimattilaan Hyyppä siirtyi 1968 ja työskenteli tehtävässä aina eläköitymiseensä saakka vuonna 1993. Hyypän johdolla yritys kehitti tuotteitaan ja tuotantoaan, samoin kuin liiketoimintaansa. Vientikauppa muun muassa Skandinaviaan, Neuvostoliittoon, Saksaan ja Itävaltaan kasvoi suotuisasti, vaikka itävienti sitten romahtikin. Parhaimmillaan yritys vei tuotteitaan lähes pariinkymmeneen maahan, tasavallan presidentin kansainvälistymispalkinnon se sai 1977 ja valtakunnallisen yrittäjäpalkinnon 1981. Hyyppä oli myös perustamassa 1983 tekstiilialan yritys Vogliaa Hämeenlinnaan ja sen sisaryritystä Parikkalaan. Hyypällä oli useita vaatetusteollisuuden järjestö- ja luottamustehtäviä, kuten Vaatetusteollisuuden työnantajaliiton hallituksen puheenjohtajuus, Vatevan johtokunnan jäsenyys ja STK:n hallituksen jäsenyys. Hän osallistui liiketoiminnan puitteissa urheilun sponsorointiin ja kirjoitti eläkkeelle jäätyään liikkeenjohdon kokemuksistaan kaksi kirjaa. Teollisuusneuvoksen arvonimen hän sai vuonna 1985. ==Julkaisuja== * Virke Voittaja: Maailmalla, 1994 * Virke Voittaja: Menestyksen eväät, 1994 ==Lähteet== Luokka:Suomalaiset insinöörit Luokka:Suomalaiset opettajat Luokka:Suomalaiset yrittäjät Luokka:Suomalaiset yritysjohtajat Luokka:Vuonna 1933 syntyneet Luokka:Vuonna 2019 kuolleet
Göteborgin konserttitalo

Göteborgin konserttitalo () on Nils Einar Erikssonin suunnittelema vuonna 1935 avattu konserttitalo Göteborgissa Götaplatsenilla. Göteborgin konserttitalossa toimii Göteborgin sinfoniaorkesteri. Konsertit esitetään Suuressa salissa. Rakennuksessa on myös pienempi Stenhammar-sali. Konserttitalo rakennettiin edellisen Hedenillä sijainneen rakennuksen palettua vuonna 1928. Suuri vaikutus oli Caroline Wijkin 700 000 kruunun lahjoituksella. == Lähteet == Luokka:Ruotsin konserttitalot konserttitalo